Google Maps

Google Maps (anksčiau buvo žinomas kaip Google Local) – internetinis žemėlapio paslauga, kurį prižiūri „Google“. Ji teikia paslaugas, tokias kaip pati žemėlapio peržiūra, Google Ride Finder ir Google Transit. Per Ride Finder galima rasti kelionės maršrutą automobiliu, dviračiu arba pėsčiomis, o per Transit galima rasti maršrutą, pasinaudojant viešuoju transportu. Taip pat žemėlapį galima integruoti ir į trečiųjų šalių svetaines per Google Maps API. Taip pat galima stebėti eismo informaciją. Google taip pat talpina palydovines fotografijas, kurių senumas skiriasi nuo mėnesio iki keleto metų. Taip pat yra galimybė kiekvienam redaguoti žemėlapius per paslaugą „Google Map Maker“ – prisijungus prie Google.

Svetainėje taip pat veikia viena galimybė „Google Street View“, galima žiūrėti įvairias JAV, Vakarų Europos, Australijos ir Japonijos vietas.

Google Maps žemėlapių atvaizdavimui naudoja variantą, kuris yra artimas Merkatoriaus projekcijai.

Palydovinės fotografijos 

Dauguma pasaulio miestų ir gyvenviečių turi aukštos rezoliucijos palydovines fotografijas. Nemažai vyriausybių pareiškė, kad palydovinės fotografijos gali būti panaudotos teroristiniams tikslams, todėl Google išėmė teritorijos kuriuose vaizduojami svarbūs objektai (daugiausia JAV)

Ne visos teritorijos yra padengtos vienodos rezoliucijos fotografijomis. Kai kurios teritorijos gali slėptis po debesimis. Nors Google vartoja žodį „palydovinė fotografija“, bet dauguma aukščiausios kokybės nuotraukų yra darytos iš žemiau skraidančių lėktuvų.

Maršruto radimas 

Per Google Maps galima rasti maršrutą iš taško A į tašką B, paspaudus nuorodą „Gauti nuorodas“. Galima pasirinkti iki keturių keliavimo būdų – viešuoju transportu, pėsčiomis, dviračiu arba nuosavu transportu. Nors ir galima gauti maršrutą, kuris kerta valstybės sieną, bet dar yra valstybių, kurios apsiriboja tik savo arba artimiausių kaimyninių valstybių teritorija. Dėl to – šalys pasidalinusios į regionus. Maršrutą galima rasti tik jų viduje:
 Dauguma žemyninės Eurazijos ir Afrikos valstybių, su dauguma salų.
 Visa Šiaurės ir Centrinė Amerika.
 Beveik visa Pietų Amerika, išskyrus Venesuelą, Kolumbiją ir dar keletą valstybių, kurios apsiriboja tik maršrutais, nekertančiais šalies sienos.
 Beveik visos Karibų šalys.
 Daugybė kitų valstybių, apsiribojančios maršrutais tik savo šalies viduje.

Panaudojimas

Google Ditu 
Google Ditu (谷歌地图 paž. „Google Maps“) startavo 2007 m., ir pakeitė Google Bendi (谷歌本地 paž. „Google Local“). Tai yra lokalizuota versija kinų kalba.

Kad būtų suderinta su Kinijos teisės aktais, Google pašalino arba modifikavo kai kurias Google Maps funkcijas.

Google Moon 
36-ųjų metinių proga, kada „Apollo 11“ pasiekė Mėnulį 1969 m. liepos 20 d., „Google“ panaudojo Mėnulio viešojo naudojimo vaizdus, ir integravo ją į Google Maps sistemą ir sukūrė įrankį. Programa galima tyrinėti Mėnulio geologinius objektus, taip pat rodo „Apollo“ erdvėlaivių nusileidimo vietas. Neseniai „NASA Ames Research Center“ ir „Google“ pasirašė bendradarbiavimo programą. Abi kompanijos tobulins Google Moon galimybes.

Google Mars 
Google Mars sąsaja yra skirta stebėti Marso planetos reljefą ir jos geologinius darinius. Galima pasirinkti tris būdus, kaip stebėti jos paviršius – infraraudonųjų spindulių, aukščio, regimos šviesos.

Google Street View 

 Pagrindinis straipsnis – Google Street View

2007 m. startavo Street View, visiškai nauja funkcija, kuria buvo galima stebėti gatves 360° panoraminius vaizdus. Iš pradžių projektas apėmė tik didžiausius JAV miestus, bet dabar galima žiūrėti tūkstančius vietovių visame pasaulyje
*tik muziejai

Nuorodos 
 Oficiali svetainė

Google
Žemėlapiai